Zvjezdana noć
<s>Zvjezdana noć, Van Goghovo ulje na platnu, slavno remek-djelo postimpresionizma, iz 1889. godine.</s>

<s>Historija</s>

<s>Van Gogh je ovu sliku naslikao tijekom boravka u umobolnici u Saint Rémyju.</s><s>Datirana je sa lipanj 1889., mjesec dana nakon njegova dolaska i 13 mjeseci prije samoubojstva.</s><s>Umjetnik je svom bratu Theu o tom razdoblju napisao: “Moja me kukavna bolest tjera da radim s nijemim bijesom, veoma polako, ali bez prekida od jutra do mraka ...</s><s>Vjerujem da će mi to pomoći da ozdravim.”</s>

<s>Karakteristike</s>

<s>Slika prikazuje seoski pejzaž noću, s plošnim brežuljcima u pozadini.</s><s>To nije tiha, mirna noć, već prizor uznemirenog treperenja elemenata prirode i ljudskog svijeta, dok se selo pruža prema nebu uz spiralne i zapletene pokrete.</s>

<s>Jednostavna otvorena kompozicija, u kojoj tamnoplavo nebo zauzima dvije trećine slike, usredotočena je na odnos između okomitih linija čempresa i zvonika i snažnih izvijenih poteza kistom (kratki, debeli i naočigled neprekinuti) koji, pojačavajući ritam slijeva nadesno i vodeći promatračevo oko, nanose snažan i dinamičan udarac liniji obzora.</s><s>U sredini neba se nalazi kružni vrtlog boje koji svojim položajem i veličinom postaje središnjim motivom kompozicije.</s><s>Oblik vrtloga podsjeća na taoistički krug (Yin-Yang) koji je sastavljen od dva suzolika dijela, pozitivnog i svijetlog yanga i negativnog i tamnijeg ženskog yina, koji utječu na sudbinu
Prava izražajna snaga kompozicije proizilazi iz boje – čiste i snažne, s neočekivanom svjetložutom koja naglašava hladnoću plave.</s><s>Poetski sjaj zvijezda, određen svjetlijim bojama, razvija se u mahnito i neprekidno pulsiranje (poput treptanja pravih zvijezda).</s><s>Može se reći da je ovo najuspješniji rani pokušaj da se slikarstvu doda još jedna dimenzija – vrijeme.</s>

<s>Van Goghov originalni način slikanja očituje se u slikarskom jeziku, u odvažnosti nanošenja boje, prožimanju površine pokretom i stvaranju kompozicije s dinamičnim kontrastima.</s><s>Tako su na slici tamno zeleni čempresi naslikani širokim potezima prošarani posvijetljeni odsjajima crvenih i žutih linija, a svijetlo nebo je određeno tamnim obrisom brda.</s>

<s>Izvori</s>

<s>Literatura
 Albert Boime: Vincent van Gogh: Zvjezdana noć, stvar povijesti, povijest stvari (dostupno na CD-ROM-u:  (njemačka verzija))
 Opća povijest umjetnosti, Mozaik knjiga, Zagreb, 2003.</s><s>Laurie Schneider Adams, A History Of Western Art, McGraw Hill, New York, 2001.</s>

<s>Veze
 Suncokreti (Van Gogh)</s>

<s>Vanjske veze</s>

<s>Zvjezdana noć u online kolekciji MoMA muzeja.
smARThistory: van Goghova Zvjezdana noć 
Don McLean i Sexton, multimedijalna studija van Gogha</s>

<s>Slike Vincenta van Gogha
Slike 1889.</s><s>Authority control 2</s>

